ΓΡΑΠΤΗ ΕΡΩΤΗΣΗ E-3236/02

υποβολή: Jens-Peter Bonde (EDD) προς την Επιτροπή

(15 Νοεμβρίου 2002)

Θέμα: Ο προϋπολογισμός

1. Σε ποια θέση του προϋπολογισμού συμπεριλαμβάνονται τα έσοδα από τα πρόστιμα που επιβάλλονται σε επιχειρήσεις οι οποίες έχουν παραβιάσει τους κανόνες της αγοράς·

2. Ποιος διαχειρίζεται τους λογαριασμούς στους οποίους καταβάλλονται τα σχετικά ποσά·

3. Πόσα χρήματα εισπράττει από το 1990 η Επιτροπή κάθε χρόνοπό τη μορφή προστίμων που έχουν επιβληθεί σε επιχειρήσεις λόγω παραβίασης της νομοθεσίας που διέπει την αγορά·

4. Πόσα χρήματα μεταφέρει από το 1990 η Επιτροπή κάθε χρόνο από λογαριασμούς στους οποίους καταβάλλονται τα έσοδα από τα εν λόγω πρόστιμα σε άλλους λογαριασμούς·

5. Σε ποιο ύψος ανερχόταν, την 1η Νοεμβρίου 2002, το συνολικό ποσό που έχει κατατεθεί στους λογαριασμούς αυτούς·

6. Ποια είναι η νομική βάση των εν λόγω λογαριασμών, και της είσπραξης και καταβολής των σχετικών ποσών·

Απάντηση της κας Schreyer εξ ονόματος της Επιτροπής

(21 Ιανουαρίου 2003)

1. Κατά την οριστική καταβολή προστίμων επιβληθέντων σε επιχειρήσεις που έχουν παραβιάσει τους κανόνες ανταγωνισμού, τα αντίστοιχα έσοδα καταλογίζονται στο άρθρο R 710 του γενικού προϋπολογισμού.

Για πρόστιμα για τα οποία έχει ασκηθεί προσφυγή από τις ενδιαφερόμενες επιχειρήσεις, ενώπιον του αρμόδιου δικαστηρίου, πρέπει να δοθεί εγγύηση, είτε με προσωρινή καταβολή η οποία καταχωρίζεται σε λογαριασμό, είτε με τραπεζική εγγύηση.

2. Σε δημοσιονομικό και λογιστικό επίπεδο, η Γενική Διεύθυνση Ανταγωνισμού ενεργεί ως διατάκτης και καταρτίζει τις εντολές είσπραξης για τις ενδιαφερόμενες επιχειρήσεις.

Σε χρηματοοικονομικό επίπεδο, τα πρόστιμα καταβάλλονται σε λογαριασμό που τηρεί η Επιτροπή σε εμπορική τράπεζα η οποία έχει επιλεγεί με δημόσια πρόσκλησηποβολής προσφορών. Το λογαριασμό διαχειρίζονται οιπηρεσίες του Υπολόγου.

3. Στον παρακάτω πίνακα εμφανίζονται τα οριστικά εισπραχθέντα ποσά προστίμων:

>ΚΤΜ ΟΠΝΒΧΒ>

4. Τα παραπάνω ποσά χρησιμοποίησε ηπηρεσία ταμειακή διαχείρισης της Επιτροπής για τη δημοσιονομική εκτέλεση πιστώσεων και συνεπώς χρησιμοποιήθηκαν σε πληρωμές.

Σε επίπεδο προϋπολογισμού, τα ποσά που καταλογίζονται στο άρθρο R 710 αποτελούν ένα από τα στοιχεία του δημοσιονομικούπολοίπου της χρήσης και μειώνουν σαφώς την προσφυγή σε ίδιους πόρους του Ακαθάριστου εθνικού προϊόντος (ΑΕΠ) κατά το έτος n+1.

5. Η Επιτροπή δημοσιεύει τα αριθμητικά στοιχεία σχετικά με τα πρόστιμα στο λογαριασμό ετήσιας διαχείρισής της. Στις 31 Δεκεμβρίου 2001, το ποσό των προστίμων που εκκρεμούσαν ακόμη ενώπιον του αρμόδιου δικαστηρίου ή που δεν είχαν ακόμη λήξει ανερχόταν σε 2 914 εκατ. ευρώ.

6. Οι νομικές βάσεις είναι οι ακόλουθες:

- Τα άρθρα 73 και 74 του νέου δημοσιονομικού κανονισμού εφαρμοστέου από 1ης Ιανουαρίου 2003. Πριν, εφαρμόζονταν τα άρθρα 28 και 28 bis του δημοσιονομικού κανονισμού του 1977·

- οι Διατάξεις εσωτερικής διαδικασίας σχετικά με την είσπραξη πιστώσεων που προκύπτουν από την άμεση διαχείριση που εξέδωσε η Επιτροπή στις 17 Δεκεμβρίου 2002(1). Πρόκειται για τροποποίηση των διατάξεων εσωτερικής διαδικασίας σχετικά με την είσπραξη πιστώσεων που προκύπτουν από την άμεση διαχείριση, προστίμων και astreintes της Επιτροπής βάσει των συνθηκών, που εξέδωσε η Επιτροπή στις 29 Οκτωβρίου 1986.

(1) SEC(86)1748.